Башҡортостанда “Һуғыш балалары” таныҡлығын тапшырыу дауам итә. Бөгөн “Берҙәм Рәсәй” партияһының төбәк башҡарма комитеты етәксеһе Рөстәм Әхмәҙинуров Ҡырмыҫҡалы районының Шайморатов ауылы халҡына ошо почетлы документтарҙы тапшырҙы. Был ауыл Ватаныбыҙҙың данлы улы, Рәсәй Геройы, генерал-майор, 112-се Башҡорт кавалерия дивизияһы командиры Миңлеғәле Шайморатовтың йәнтөйәге. Таныҡлыҡты бөтәһе 31 ветеран алды.